**Daugavpils domes 2021.gada 12.augusta saistošo noteikumu Nr.39**

 **“Grozījumi Daugavpils pilsētas domes 2018.gada 28.jūnija saistošajos noteikumos Nr.20 “Par Daugavpils pilsētas pašvaldības maksas autostāvvietu apsaimniekošanu un lietošanu”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Bērnu tiesību aizsardzības likuma 26.panta sestā daļa noteic, ka lai veicinātu un atbalstītu pašvaldību brīvprātīgu iesaistīšanos atbalsta sniegšanā daudzbērnu ģimenēm, valsts īsteno Latvijas Goda ģimenes apliecības programmu, kuras ietvaros Sabiedrības integrācijas fonds nodrošina karšu izsniegšanu daudzbērnu ģimenēm. Savukārt 2021.gada 01.maijā stājās spēkā šī likuma 26.panta septītā daļa, kas noteic, ka šā panta sestajā daļā paredzētie atbalsta pasākumi daudzbērnu ģimenēm tiek piemēroti arī tādām ģimenēm, kuru aprūpē ir bērns ar invaliditāti vai persona, kura nav sasniegusi 24 gadu vecumu, ja tai ir noteikta I vai II invaliditātes grupa.Ņemot vērā to, ka ar Ministru kabineta 2021.gada 01.jūnija noteikumiem Nr.352 “Latvijas Goda ģimenes apliecības programmas īstenošanas kārtība” ir papildināta valsts atbalsta programmas mērķa grupa ar ģimenēm, kuru aprūpē ir bērns ar invaliditāti vai pilngadīga persona, kura nav sasniegusi 24 gadu vecumu, ja tai ir noteikta I un II invaliditātes grupa, un spēku zaudēja Ministru kabineta 2016.gada 05.janvāra noteikumi Nr.15 “Valsts atbalsta programmas “Latvijas Goda ģimenes apliecība “3+ Ģimenes karte”” īstenošanas kārtība”, ir nepieciešams saistošajos noteikumos precizēt nosacījumus tiesībām lietot maksas autosstāvvietu bez maksas. |
|  2. Īss projekta satura izklāsts | Ar grozījumiem saistošo noteikumu 11.7.apakšpunkts un 11.1punkts tiek izteikts jaunā redakcijā. |
| 3. Informācija par plānoto projekta ietekmi uz pašvaldības budžetu | Maksas autostāvvietu pārvaldnieks iegūtos līdzekļus par maksas autostāvvietu lietošanu novirza izdevumu segšanai par maksas autostāvvietu apsaimniekošanu. Līdz ar to, ar saistošo noteikumu projektu netiek paredzēta ietekme uz pašvaldības budžetu. Savukārt, pašvaldības SIA “Parkings D” peļņa samazināsies. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Netiek paredzēta būtiska ietekme uz uzņēmējdarbības vidi pašvaldības teritorijā. |
| 5. Informācija par administratīvajām procedūrām | Līdz brīdim, kad persona saņems Goda ģimenes apliecību, maksas autostāvvietu pārvaldnieks pieprasa informāciju par personas atbilstību šo noteikumu 11.7.apakšpunktam Daugavpils pilsētas pašvaldības iestādei “Sociālais dienests”. Kā arī, maksas autostāvvietu pārvaldnieks personai (ģimenei) izsniedz vienu atļauju laika periodam līdz tekošā gada 31.decembrim.  |
| 6. Informācija par konsultācijām ar privātpersonām | Konsultācijas notika ar atbildīgajām institūcijām. |

Domes priekšsēdētājs *( personiskais paraksts)* A.Elksniņš